KOMISIJOS REGLAMENTAS (EB) Nr. 80/2005
2005 m. sausio 19 d.
panaikinantis Reglamentą (EEB) Nr. 1517/77, nustatantį įvairių apynių veislių grupių, auginamų Bendrijoje, sąrašą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo (1), ypač į jo 12 straipsnio 8 dalį,
kadangi:
(1)
Komisijos reglamentu (EEB) Nr. 1517/77 (2) yra nustatomos apynių veislių grupės. Pagalbos suma apynių auginimui buvo skirstoma pagal apynių veisles. Remiantis Reglamento (EEB) Nr. 1696/71 12 straipsniu, pagalbos schema buvo pakeista pagalba, kuri yra vienodai taikoma visoms veislėms už hektarą.
(2)
Kadangi Reglamentas (EEB) Nr. 1517/77 nebėra svarbus, jis turėtų būti panaikintas.
(3)
Šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1517/77 yra panaikinamas.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 19 d.